3. ΑΝΑΓΚ. ΝΟΜΟΣ 866 της 22/25 Σεπτ. 1937 Περί προσθήκης διατάξεων εις τον π. συλλογικών συμβάσεων εργασίας Α.Ν.16/21 Νοεμ. 1935 και αυθεντικής ερμηνείας του Α.Ν. 99/1936. Άρθρον 1 1.Άπασαι αι μέχρι της δημοσιεύσεως του παρόντος υπογραφείσαι συλλογικαί συμβάσεις εργασίας θεωρούνται έγκυροι και πληρούσαι απάσας τας υπό του Α.Ν. της 16 Νοεμ. 1935 π. συλλογικών συμβάσεων εργασίας απαιτουμένας προϋποθέσεις. 2.Ο χαρακτηρισμός προσώπου τινός ως υπαλλήλου, υπηρέτου, ή εργάτου, δια την εφαρμογήν των συλλογικών συμβάσεων εν γένει, γίνεται επί τη βάσει της διατάξεως του άρθρ. 10 του ν. 1234 π. της θέσεως των ιδιωτικών υπαλλήλων εν περιπτώσει επιστρατεύσεως (15. Εα) ανεξαρτήτως του υπό του εργοδότου διδομένου χαρακτηρισμού. 3.Δύναται δι’ αποφάσεων του υφυπουργού Εργασίας, δημοσιευομένων δια της Εφημερίδος της Κυβερνήσεως και κοινοποιουμένων εις τον γραμματέα του οικείου ειρηνοδικείου, να παρατείνηται εκάστοτε, από της λήξεώς της, η προθεσμία ισχύος των συλλογικών συμβάσεων εργασίας μέχρις έξ μηνών, εφ’ όσον, κατά την κρίσιν του, δεν επήλθε μεταβολή των κατά την υπογραφήν των κρατουσών συνθηκών. Αι μέχρι της δημοσιεύσεως του παρόντος λήξασαι προθεσμίαι ισχύος συλλογικών συμβάσεων εργασίας παρατείνονται, από της λήξεώς των, επί εξάμηνον δυνάμει της παρούσης μόνον διατάξεως. «Η αληθής έννοια του άρθρ.1  παρ. 3 του υπ’ αρ. 866/1937 Α.Ν. είναι ότι αι εξαμηνιαίαι παρατάσεις της ισχύος εκάστης ληγούσης συλλογικής συμβάσεως δύνανται να ώσι περισσότεραι της μιας» (Άρθρ. 9 παρ. 1 Α.Ν. 1367, κατωτ. αρ. 5). Σελ. 102(α) 4.Η εν τω άρθρω 16 του υπ’ αριθ. 547/1937 Α.Ν. περί τροποποιήσεως και συμπληρώσεως διατάξεών τινων εργατικών τινων νόμων (15. Ιβ. 2) λέξις «πρόστιμον» αντικαθίσταται δια των λέξεων «χρηματικήν ποινήν». 5.Η Γενική Συνομοσπονδία των εργατών της Ελλάδος εν τη υπογραφή συλλογικών συμβάσεων θεωρείται αντιπροσωπεύουσα το σύνολον των μισθωτών της Ελλάδος. Άρθρον 2 (Ερμηνεύονται το άρθρ. 1 παρ. 3 και το άρθρ. 2 του Α.Ν. 99, ανωτ. αριθ. 2). Άρθρον 3 (Κατηργήθη υπό του Α.Ν. 560/1945, 15. Αβ. 8) Ποινικάς κυρώσεις της παραβάσεως των συλλογικών συμβάσεων εργασίας βλ. εν άρθρ. 16 Α.Ν. 547 (15. Ιβ. 2). 15.Δ.α.3 Συλλογική Σύμβαση 4 